Prěni kubłanski wjeršk iniciatiwy Serbski sejm z mnohimi temami
Budyšin (SN/MiR/JaW). Mnohe fakty nastupajo serbske šulstwo njejsu zjawnosći znate. Tele fakty zjawnosći spřistupnić je wotmysł prěnjeho kubłanskeho wjerška iniciatiwy Serbski sejm jutře za tydźeń w Budyšinje. Po trochowanjach Serbskeho šulskeho towarstwa budźe za dźesać lět něhdźe sto serbskich wučerjow pobrachować. „A dotal njeje žadyn wupuć widźeć“, zwěsća w iniciatiwje zamołwity za kubłanje dr. Andreas Kluge, sam nan třoch dźěći w šulskej a předšulskej starobje. Chcedźa tuž na kubłanskim wjeršku mjez druhim zwěsćić, kak je so zawrjenje serbskich šulow na ličbu wučerjow wuskutkowało. Mjez druhim porěči prof. dr. Matthias Theodor Vogt ze Zhorjelca wo kulturno-politiskej situaciji w Serbach, wosebje wo financowanju.
Blidotenisowy wječorMódro-běli z Kulowa přeprošeja wólnočasnych blidotenistow dźensa wječor na ludosportowy turněr do Kulowskeje małeje sportownje, a to we 18 hodź. Hry započnu so we 18.30 hodź.Turněr wo pokal TCMTowarstwo Cyrila a Metoda zarjaduje jutře, 7. janura, wot 14 hodź. w Chróšćanskej „Jednoće“ halowy koparski turněr wo pokal TCM. Přeprošene su wosadne a wjesne mustwa młodźiny kaž tež sportowych jednotkow.W Čornym Halštrowje płuwaćNjedźelu, 8. januara, přewjedźe młodźina w Hózku nowolětne płuwanje Early blackbird, a to w Čornym Halštrowje. Za startowy pjenjez dweju eurow dóstanje płuwar/ka horcy napoj. Płuwanje je w 14 hodź. při wulkim spušćadle pola Hózka.Sportowski start do lětaZajutřišim, njedźelu, přewjedu we Wojerecach 38. tradicionalny nowolětny běh, a to w sportowym forumje na Nišćanskej dróze. Poskića tam distancy na dwaj a šěsć kilometrow. Za pokalny běh 6 km zběraja organizatorojo startowy pjenjez třoch eurow, za 2 km nic.Na S-mobil-cup ...
Serbskopazličan Jan Heeleman hori so za płujadłowy sport a je tež na wubědźowanjach wuspěšnyDołho sonješe čłowjestwo wo tym, lětać móc, so runja ptačkam do njebja zběhać a so nad zemju znošować. Tónle són je so dawno z woprawdźitosću stał, a lětadło wužiwać abo so na druhe wašnje dowysoka zběhnyć njeje wjace ničo njewšědne. Skerje je wulke wužadanje, sam być tón, kiž leći, lětadło wodźi kaž tež směr a dołhosć lěta postaja. Tajki són je sej mjeztym něchtóžkuli spjelnił, a rady připosłuchamy, hdyž lětarjo wo zaćišćach a dožiwjenjach při lěće rozprawjeja.Jedyn z tych zbožownych, kotřiž su sej són wo njewotwisnym lětanju zwoprawdźili, je 19lětny Jan Heeleman ze Serbskich Pazlic, student medijoweje informatiki w Drježdźanach.Lětać započina so na zemi
Wobdźělnicy tři měsacy trajaceho Měroweho pochoda do Aleppa, na kotryž běchu so druhi dźeń hód sta ludźi z Berlina pěši do syriskeho města nastajili, su wčera wječor Drježdźany docpěli. Wšědnje du woni něhdźe 20 kilometrow. Organizowała je akciju pólska žurnalistka Anna Alboth, kotraž bydli w Berlinje. Pochod je wuraz solidarity ze syriskej ciwilnej ludnosću. Foto: dpa/Sebastian Kahnert
Do Altenberga sněhakować jěćDrježdźany. Jutře a njedźelu pojědu prěni króć w tutej sezonje zymskosportowe ćahi sakskeje měšćanskeje železnicy w nadawku wobchadneho zwjazka Hornje Łobjo z Drježdźan do Altenberga a Geisinga. Z hłowneho dwórnišća wotjědźetej ćahaj we 8.05 a 10.05 hodź., z Altenberga zaso wróćo do sakskeje stolicy w 15.18 a 17.18 hodź.Nowolětne přijećeWojerecy. Třeći króć wuhotuje Swobodne wolerske zjednoćenstwo StadtZukunft Wojerecy jutře wot 9 do 13 hodź. w škleńčanym dworje Łužiskeho centera za wšitkich zajimowanych wobydlerjow města a wokoliny nowolětne přijeće. Při wólnej rozmołwje chcedźa sej na nowe lěto připić.Hodowny oratorij zaklinčiChróstawa. Jutře, 7. januara, w 17 hodź. zaklinči w Chróstawskej cyrkwi hodowny oratorij Johanna Sebastiana Bacha. Pod nawodom Lucasa Pohle móža zajimcy dožiwić Drježdźanski ansambl Capella Sagittariana, cyrkwinski chór, kurendu kaž solistow Dorotheju Wagner (sopran), Saruh Keller (echosopran), Brittu Schwarz (alt), Sebastiana Reim ...
Čiłe žiwjenje knježeše wčera popołdnju na sankowanskej hórce při Worklečanskej pěstowarni. Ju běchu sej hortowe dźěći za zymske wjeselo wupytali. Holcy a hólcy běchu sej swójske sanki a plastowe suwadła sobu přinjesli, tak zo móžachu so porjadnje wucychnować. Derje, zo we Worklecach tajku rjanu hórku za sankowanje maja. Foto: Bernadett Langec
Towarstwo Serbski kulturny turizm (SKT) je loni tři kooperaciske dojednanja, a to ze Załožbu za serbski lud, z Marketingowej towaršnosću Hornja Łužica-Delnja Šleska (MGO) a ze Serbskim institutom wotzamknyło.Slepo (SN/mwe). Po tym zo bě towarstwo SKT lěta dołho wuske zwiski ze Załožbu za serbski lud – wosebje ze Serbskej kulturnej informaciju SKI w Budyšinje a Lodku w Choćebuzu – a MGO wudźeržowało, je ze załožbu a marketingowej towaršnosću loni w měrcu a juliju kooperaciskej zrěčeni podpisało. Jako třeće wotzamkny w septembru dojednanje z Choćebuskej wotnožku Serbskeho instituta. Tak hodźa so wuslědki studijow k rozšěrjenju a wobohaćenju poskitkow kulturneho turizma w Serbach kaž tež za wuwiwanje produktow w prózdninskim regionje Hornja Łužica wužiwać a image Serbow we Łužicy polěpšić.
Milenka RječcynaIniciatiwa Serbski sejm přeproša na kubłanski wjeršk. Za to su so iniciatiwnicy z mejlku mjez druhim na zastupjerjow Domowiny a Załožby za serbski lud, Serbskeho šulskeho towarstwa, Rěčneho centruma WITAJ kaž tež sakskeho regionalneho šulskeho zarjada Budyšin wobroćili. Wo kubłanju w Serbach rěčeć bjez mjenowanych institucijow a zarjadow njeje dźensa móžno. Wšako skutkuja w nich připóznaći partnerojo statnych instancow. Přiwšěm ma kóždy prawo wo naležnosći rozmyslować. Kak so wotmysł sejmikarjow poradźi, z mnohimi wo perspektiwach serbskeho kubłanja jenož njerozmyslować, ale tež rěčeć – so pokaza. Poradźić pak so wón poprawom dyrbi. Přičina je jednora: Dźe wo naležnosć, kotraž cyły lud nastupa a zaběra, mjenujcy wo přichod Serbow.
Před štyrjomi lětdźesatkami w ČSSR Chartu 77 zrodźiliPraha (ČŽ/K). Na městnje, na kotrymž běchu w Praze před 40 lětami zajeli disidentow Václava Havela, Ludvíka Vaculíka a Pavela Landovskeho, ćěkacych z wozjewjenjom Charty 77 před statnej wěstotu, su wčera prowizoriski pomnik wotkryli. Wón ma podobu póstoweho kašćika, zo móhli sej ludźo z njeho wobalki z tekstom Charty 77 wućahnyć.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn slk_Latn ces_Latn